सऊदी अरब में स्थिति का जायजा लेने और स्वदेश लौटने के इच्छुक लोगों को वापस लाने की प्रक्रिया को अंतिम रूप देने के लिए विदेश राज्य मंत्री वीके सिंह भी वहां पहुंच रहे हैं। वह शुक्रवार तक वहां रुकेंगे। फिलहाल, 7,700 भारतीय श्रमिक वहां करीब 20 शिविरों में रह रहे हैं। विदेश मंत्रालय के प्रवक्ता विकास स्वरूप ने मंगलवार को बताया कि भारतीय दूतावास ने सोमवार को समुदाय के सामाजिक कार्यकर्ताओं और स्वयंसेवकों की एक बैठक बुलाई थी जिसमें राजदूत ने प्रभावित भारतीयों के बारे में जानकारी इकट्ठा करने में उनकी मदद मांगी।